एक डिग्री बढ़ गया दिन और रात का तापमान
अंचल में शीत लहर का प्रकोप अभी बना हुआ है। इससे कंपकंपा देने वाली सर्दी पड़ रही है। हालांकि दिन और रात के तामपन में एक-एक डिग्री की बढ़ोत्तरी दर्ज की गई है। इसके बाद भी ठंड का असर कम नहीं हुआ है, लोगों को ठंड से बचने के लिए गर्म कपड़े तो पहनना ही पड़ रहे हैं, वहीं अलाव जलाकर ठंड से राहत पाने की कोशिश भी करना पड़ रही है।
अंचल में ठंड का असर इतना ज्यादा है कि रात में गिरने वाली ओंस की बंूदे फसलांें पर जमने लगी है। फसलों में ओस की बंूदों के जमने से किसानों की िचंताएं लगातार बढ़ती जा रही है। क्योंकि इससे फसलों को नुकसान पहंुचाने की आशंका बनी हुई है। शनिवार-रविवार की रात में पारा 5 डिग्री रिकार्ड किया गया है, जबकि दिन का पारा 22 डिग्री दर्ज हुआ है। हालांकि हवाओं की गति मंदी पड़ने से ठंड लोगों को थोड़ी राहत जरूर मिली है, लेकिन दिन और रात के तापमान में ज्यादा कोई अंतर नहीं आया है, जिससे लोगों को ठंड से दो चार होना पड़ रहा है। पिछले एक सप्ताह से कंपकंपा देने वाली सर्दी पड़ रही है।
बढ़ना शुरू होगा तापमान
मौसम में कुछ परिवर्तन आया है। आने वाले दिनों में तापमान में 2 से 3 डिग्री की बढ़ोत्तरी हो सकती है। हालांकि ठंड से ज्यादा राहत मिलने की उम्मीद अभी नहीं है। मौसम में उतार चढ़ाव बने रहने की संभावना है। डॉ. एसएस तोमर, मौसम वैज्ञानिक
जनवरी में ठंड का असर
मौसम परिवर्तन का असर नए साल में रहेगा। जनवरी माह शुरू होते ही ठंड अपने चरम पर पहुंच जाएगी।
धूप में दिखा तीखापन
मौसम में लगातार परिवर्तन आ रहा है। जहां अभी ठंड का जोर बना हुआ है, वहीं रविवार को हवाओं की गति कुछ कमजोर पड़ गई। जिससे दिन में सर्द हवाओं से लोगों को थोड़ी राहत मिल गई। वहीं सूरज की तीखी धूप ने लोगों को ठंड से राहत देने का प्रयास किया। तीन दिन से हवाओं की गति ज्यादा होने से सूर्य की किरणेंं लोगों को राहत नहीं दे पा रही थी, लेकिन रविवार को लोगों को गुनगुनी धूप में जमकर आनंद उठाया।
hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva